г. до декември 2016 г.).
 (6)
 Предоставените от японските компетентни органи данни съдържат доказателства, че през петия и шестия вегетационен период след аварията не беше установено превишаване на максимално допустимите нива на радиоактивност във фуражите и храните с произход от Акита и че вече не е необходимо да се изисква преди износ за Съюза вземане на проби и анализ на фуражи и храни с произход от префектура Акита за наличие на радиоактивност.
 (7)
 Що се отнася до фуражи и храни с произход от префектура Фукушима, като се вземат предвид предоставените от японските компетентни органи данни за наличие на радиоактивност от 2014, 2015 и 2016 г., е целесъобразно да се отмени изискването преди износ за Съюза да се вземат проби и да се правят анализи на ориз и получените от него продукти. За другите фуражи и храни с произход от посочената префектура е целесъобразно да се запази изискването за вземане на проби и анализ преди износа им за Съюза.
 (8)
 По отношение на префектурите Гунма, Ибараки, Точиги, Ивате и Чиба понастоящем се изисква преди износ за Съюза да се вземат проби и да се правят анализи на гъби, риба и продукти от риболов и някои годни за консумация диворастящи растения, както и на получените от тях преработени и производни продукти. Данните за случаите на наличие през петия и шестия вегетационен период съдържат доказателства, че за някои такива фуражи и храни с произход от определени префектури е целесъобразно да се премахне изискването за вземане на проби и анализ преди износа им за Съюза.
 (9)
 По отношение на префектурите Акита, Ямагата и Нагано понастоящем се изисква преди износ за Съюза да се вземат проби и да се правят анализи на гъби и някои годни за консумация диворастящи растения, както и на получените от тях преработени и производни продукти. Данните за случаите на наличие през петия и шестия вегетационен период съдържат доказателства, че вече не е необходимо да се изисква вземане на проби и анализ на фуражи и храни с произход от префектура Акита и е целесъобразно да се премахне изискването за вземане на проби и анализ преди износ за Съюза на някои годни за консумация диворастящи растения от префектурите Ямагата и Нагано.
 (10)
 Данните за случаите на наличие през петия и шестия вегетационен период съдържат доказателства, че е целесъобразно да се запази изискването за вземане на проби и анализ преди износ за Съюза на гъби с произход от префектурите Шизуока, Яманаши и Ниигата.
 (11)
 Като се вземат предвид данните за случаи на наличие през петия и шестия вегетационен период, е целесъобразно разпоредбите на Регламент за изпълнение (ЕС) 2016/6 да се структурират така, че префектурите, в които преди износа за Съюза трябва да се вземат и анализират проби от едни и същи фуражи и храни, да бъдат включени в една и съща група.
 (12)
 Проверките, извършени при вноса, показват, че специалните условия, предвидени в законодателството на Съюза, са изпълнени правилно от японските компетентни органи и че в продължение на повече от пет години при вноса не е установявано несъответствие. Поради това е целесъобразно да